Dallas (televisiosarja)

Dallas on texasilaisesta Ewingin öljysuvusta kertova yhdysvaltalainen prime time -televisiosarja. Sitä esitettiin Yhdysvalloissa CBS:n kanavalla 2. huhtikuuta 1978 – 3. toukokuuta 1991. Dallasia esitettiin tekstitettynä tai dubattuna 67 kielellä yli 90 maassa. Suomessa Dallasin esittäminen alkoi 2. syyskuuta 1981 ja päättyi 8. marraskuuta 1991.Hänestäkö tuli Dallas-pahis? Katso Larry Hagmanin nuoruuskuva Voice Dallasin keskushahmo on ahne, juonitteleva ja naisiinmenevä öljyparoni J. R. Ewing, jota esittää Larry Hagman. Hahmon on usein esitetty pohjautuvan joko texasilaiseen öljymiljonääriin H. L. Huntiin tai tämän poikaan Ray Lee Huntiin.https://www.forbes.com/sites/energysource/2010/07/16/hagman-solar- billionaire-hunt-gas/#157777306158https://www.independent.ie/lifestyle/the- ewings-26886152.html Sarjan keskeisin tapahtumapaikka on Southforkin hevostila ja sen valkoinen päärakennus terasseineen ja uima-altaineen. Dallasin kaupungissa tapahtumat sijoittuvat usein Ewing Oilin pääkonttorin tiloihin. Ulkokohtauksia Dallasissa on enemmän kuin halvemmissa saippuaoopperoissa. Southfork Ranch on 2000-luvulla sarjan museoitu vierailukohde. == Juonenkäänteitä == Vuonna 1980 Dallas jätti katsojat kahdeksan kuukauden ajaksi odottamaan ratkaisua juonenkäänteeseen, jossa J. R. Ewing joutui ammutuksi. Ampujan henkilöllisyyden paljastanutta jaksoa seurasi yli 83 miljoonaa katsojaa, mikä on suurimpia televisioyleisöjä kautta aikain. Juonikuviota parodioitiin myöhemmin Simpsonit-animaatiosarjan jaksossa ”Kuka ampui johtajan?” vuonna 1995.'Dallas' turns 40: Counting 40 ways to celebrate, from 'Who Shot J.R.?' to the dream season, USA Today 29.3.2018 Dallasissa on eräs televisiosarjojen tunnetuimmista retconeista: yleisön kaipaama sarjan toinen miespäähenkilö Bobby Ewing palautettiin henkiin muuttamalla sarjan juonta niin, että koko Bobbyn kuoleman sisältänyt tuotantokausi olikin vain hänen entisen vaimonsa, Pamelan, unta.FAQ Ultimate Dallas == Keskeisiä hahmoja == * John Ross "J. R." Ewing, Jr. (Larry Hagman): Jockin ja Miss Ellien vanhin poika * Bobby Ewing (Patrick Duffy): Jockin ja Miss Ellien nuorin poika * Eleanor "Ellie" Southworth Ewing Farlow eli "Miss Ellie" (Barbara Bel Geddes, välillä myös Donna Reed): Jock Ewingin vaimo, Jockin kuoleman jälkeen Clayton Farlow'n (Howard Keel) vaimo * John Ross "Jock" Ewing (Jim Davis): Ewing Oilin perustaja ja perheen pää * Sue Ellen Shepherd Ewing Lockwood (Linda Gray): J.R:n laiminlyöty ja alkoholismista ajoittain kärsivä vaimo, jolla oli sarjan alkuvaiheessa romanssi Cliff Barnesin – J.R:n arkkivihollisen – kanssa * Lucy Ewing Cooper (Charlene Tilton): flirttaileva lapsenlapsi, J.R:n ja Bobbyn pois muuttaneen veljen Garyn lapsi * Pamela Barnes Ewing (Victoria Principal): Bobbyn vaimo * April Stevens Ewing (Sheree J. Wilson): Bobbyn toinen vaimo * Cliff Barnes (Ken Kercheval): Pamelan veli, Ewingin harras vihollinen * Ray Krebbs (Steve Kanaly): Southforkin tilanhoitaja, J.R:n ja Bobbyn velipuoli avioliiton ulkopuolisesta suhteesta. * Afton Cooper (Audrey Landers) == Sarjan oheismateriaali == Jo Dallasin esittämisen aikana vuonna 1986 tehtiin varsinaisen sarjan tapahtumia edeltävistä vuosikymmenistä kertova televisioelokuva Dallas: The Early Years.Dallas: The Early Years (1986) Rotten Tomatoes Dallasin päättymisen jälkeen tehtiin vielä kaksi televisioelokuvaa: *Dallas: J.R.:n paluu (1996)Dallas: J.R. Returns (1996) Rotten Tomatoes *Dallas: Ewingien taistelu (1998)Dallas: War of the Ewings (1998) Rotten Tomatoes Vuosina 2012–2014 sarjaan tehtiin uusia jaksoja. == Lähteet == == Aiheesta muualla == * Luokka:1970-luvun yhdysvaltalaiset draamasarjat Luokka:1980-luvun yhdysvaltalaiset draamasarjat Luokka:1990-luvun yhdysvaltalaiset draamasarjat Luokka:Saippuasarjat Luokka:Perhesarjat Luokka:Primetime Emmy -palkitut ohjelmat Luokka:Seulonnan keskeiset artikkelit Luokka:Televisiosarjat liike-elämästä